شه‌فه‌ق نيوز/ وه‌ڕيوبه‌رايه‌تى پۆليس له‌ ئداره‌ى ناوچه‌ى گه‌رميان له‌ هه‌رێم كوردستان ئاشكراى ئه‌وه‌ كرد كه‌سيگ له‌ ته‌مه‌ن په‌نجا ساڵان خوه‌ى وه‌ حه‌بل خنكانه‌و مردگه‌.
له‌ى باوه‌ته‌و، عه‌لى جه‌مال قه‌دورى وه‌رپرس ره‌سانن پۆليس ئداره‌ى گه‌رميان له‌ به‌ياننامه‌يگ ئه‌را شه‌فه‌ق نيوز وت: ئه‌و رويداگه‌ نيمه‌ڕوو ئمڕوو له‌ كويچه‌ى(سه‌ركه‌وتن)له‌ قه‌زاى كه‌لار ناوه‌ند ئداره‌ى گه‌رميان كه‌فته‌سه‌و هه‌ناى ك ته‌رم كه‌سيگ جيواز كرياگه‌ ئه‌را نه‌خوه‌شخانه‌ى شه‌هيد هه‌ژار ك وه‌ خنكيان مردوێد.
به‌ياننامه‌گه‌ يه‌يش ده‌رخست ك وه‌قسه‌ى كه‌سوكارى ئه‌و كه‌س ك ناوى(حه‌سه‌ن محه‌مه‌د عه‌لى)و زاينده‌ى 1961 بويه‌ وه‌ته‌نيا له‌ ماڵه‌گه‌ى بويه‌و خوه‌ى وه‌ حه‌بل خنكانگه‌و يه‌كسه‌ر مردگه‌.
